***AD/8 DONOŠENJE ZAKLJUČKA O DAVANJU SUGLASNOSTI***

***ZA POVEĆANJE EKONOMSKE CIJENE ZA PROGRAME PREDŠKOLSKOG ODGOJA I OBRAZOVANJA U DJEČJEM VRTIĆU „SMOKVICA“ U LUKI***

**PRIJEDLOG**

KLASA:

URBROJ:

Luka,

Na temelju članka 48. Zakona o predškolskom odgoju i naobrazbi („Narodne novine“, broj 10/97,107/07, 94/13 i 98/19), članka 82. Statuta Općine Luka(„Glasnik Zagrebačke županije“ broj 24/18) i članka 48. stavka 1. Poslovnika Općinskog vijeća Općine Luka („Glasnik Zagrebačke županije“, broj 20/21) Općinsko vijeće na ------- . sjednici održanoj dana ----------------- godine donosi

**ZAKLJUČAK**

**O DAVANJU SUGLASNOSTI ZA POVEĆANJE EKONOMSKE CIJENE**

**ZA PROGRAME PREDŠKOLSKOG ODGOJA I OBRAZOVANJA**

**U DJEČJEM VRTIĆU „SMOKVICA“ U LUKI**

**Članak 1.**

Dječjem vrtiću „Smokvica“ daje se suglasnost za povećanje dosadašnje ekonomske cijene programa predškolskog odgoja i obrazovanja u područnom odjelu Luka kako slijedi:

- povećanje dosadašnje ekonomske cijene od 285,35 eura mjesečno po djetetu na 330,00 eura mjesečno po djetetu za redoviti 10-satni program,

- formiranje cijene za redoviti 4-satni program njege, odgoja, naobrazbe, zdravstvene zaštite i socijalne skrbi predškolskog djeteta s teškoćama, a po isteku opservacijskog programa u iznosu od 215,00 eura mjesečno,

- povećanje dosadašnje cijene opservacijskog programa – dva sata dnevno kroz tri mjeseca za djecu s teškoćama od 130,00 eura mjesečno na 150,00 eura mjesečno.

**Članak 2.**

Nova ekonomska cijena primjenjuje se od 01. 11. 2023. godine.

**Članak 3.**

Ovaj Zaključak stupa na snagu prvog dana od dana objave u „Glasniku Zagrebačke županije“.

OPĆINSKO VIJEĆE

Predsjednik

Krešimir Tuđman, struč.spec.ing.aedif.